Okresná prokuratúra Považská Bystrica 
Ľ. Štúra 1, 017 01 Považská Bystrica 1

Sp. zn. : Pv 170/12/3306	Považská Bystrica, 17.5.2013
EEČ : 2-26-58-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Považská Bystrica
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 26.3.2012, spisová značka Pv 170/12/3306, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

V presne nezistenom čase v mesiaci apríl 2009 vykonal zásah do elektrickej inštalácie záhradnej chatky na odbernom mieste č. 7026567, viazanom na odberné miesto XXXXX, XXXXX, a to tak, že odtrhol drôtenú plombu na hlavnej poistkovej skrinke, ktorá bola umiestnená na elektrickom stĺpe, túto otvoril a naspäť zaskrutkoval poistky a odberné miesto samovoľne zapojil a odoberal elektrickú energiu zo siete elektrického vedenia  do dňa 21.03.2011, kedy bolo miesto opätovne odpojené pracovníkmi XXXXX., XXXXX, čím spôsobil spoločnosti XXXXX, XXXXX  010 47, IČO: XXXXX škodu vo výške 892,31 Eur,  

Uznesením prokurátora Okresnej prokuratúry XXXXX zo dňa 26.3.2012, spisová značka Pv 170/12/3306, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
XXXXX prokuratúry  Pov. Bystrica uznesením sp.zn. Pv 170/12-7 zo dňa 26.03.2012 podľa § 216 ods. 1 písm. a/, b/,c/ Tr. por. podmienečne zastavila trestné stíhanie proti obv. XXXXX za prečin krádeže podľa § 212 ods. 2 písm. e/ Tr. zák.,  ktorý spáchal na tom skutkovom základe, ako je uvedené vo výrokovej časti tohto uznesenia.

	Pri rozhodnutí o podmienečnom zastavení trestného stíhania bola  obv. XXXXX podľa § 216 ods. 2 Tr. por. určená skúšobná doba v trvaní jeden (1) rok,  ktorá začala plynúť právoplatnosťou uznesenia o podmienečnom zastavení trestného stíhania.

Uznesenie o podmienečnom zastavení trestného stíhania obv. XXXXX nadobudlo právoplatnosť dňom 03.04.2012, kedy začala plynúť aj určená skúšobná doba, ktorá uplynula dňom 03.04.2013.

	Po skončení určenej skúšobnej doby boli k osobe obv. XXXXX zabezpečené správy z Okresného riaditeľstva PZ, Odboru kriminálnej polície  Pov. Bystrica, z Obvodného oddelenia PZ XXXXX, z Obvodného úradu, Odboru všeobecnej vnútornej správy XXXXX a z mesta XXXXX a tiež bol zabezpečený odpis z registra trestov na obv. XXXXX.

	Z týchto zabezpečených správ a odpisu z registra trestov je zrejmé, že obv. XXXXX   v mieste bydliska má dobrú povesť, po 03.04.2012 nebol prejednávaný za priestupok, nebolo proti nemu začaté a vedené trestné stíhanie, nebol právoplatne odsúdený za trestný čin a tiež nebolo proti nemu podmienečne zastavené trestné stíhanie, prípadne schválený zmier a zastavené trestné stíhanie za iný trestný čin, spáchaný v skúšobnej dobe podmienečného zastavenia trestného stíhania.

	Podľa § 217 ods. 1 Tr. por., ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

	Obvinený XXXXX v priebehu skúšobnej doby podmienečného zastavenia trestného stíhania viedol riadny život.  Obvinený XXXXX  v priebehu prípravného konania dňa 11.05.2011 spôsobenú škodu pošk. spoločnosti XXXXX, XXXXX  010 47, IČO: XXXXX,  uhradil,  a teda  nebolo potrebné v uznesení o podmienečnom zastavení trestného stíhania rozhodnúť o povinnosti nahradiť spôsobenú škodu ani uložiť ďalšie obmedzenia a povinnosti.

	S prihliadnutím na tieto skutočnosti u obv. XXXXX teda boli jednoznačne splnené podmienky stanovené  v § 217 ods. 1 Tr. por., a preto som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimíra Rendeková
prokurátorka